S umata Linda Ḥanter ur txulef ara tilawt imi ayen i d-tules-d ayen ddrent twaculin deg tmurt n leqbayel, ayen iγ-yeğğan nefhem mliḥ yal asentel acku iwudam nufa aten sɛan assaγ wayen iɛacen, teṣṣaweḍ-d i yimeγri isental yemxallafen, anda i d-tewwi asentel agejdan γef zwağ n urgaz akked waṭas n tlawin, seg-s frurin-d yisental nniḍen am tiggujelt i d-yellan deg waṭas n tegnatin, maca ad naf daγen isental innadayen seg ass-n i tkemmel teḥkayt, anda i d-tewwi γef lḥif, lγerba, tamuḥqranit di tmetti taqbaylit ama γer wergaz neγ γer tmeṭṭut, d anect-a iwumi nexdem tasleḍt s telqay, iswi ines ad tessiweḍ izen i yemdanen d akken ur ilaq ara tamuḥqranit d lexdaɛ ilaq lqeniɛa deg ulawen, tweṣṣa ula γef usirem akken yebγu tili teswiɛt asirem d lwağeb ad yili.